钦定古今图书集成/明伦汇编/官常典/第329卷 > 商
## 钦定古今图书集成/明伦汇编/官常典/第329卷 > 商

《商制》，“五官有司空，而以六府典司六职，六工典制六
材。”

按：《礼记曲礼》：“天子之五官，曰司徒、司马、司空、司士、司
寇、典司五众。”

〈通典〉众，谓群臣也。《周制》，司士属司马，太宰、司徒、宗伯、司马、司寇、司空为六官。

天子之六府，曰司土、司木、司水、司草、司器、司货，典司
六职。

〈陈注〉“府”者，藏物之所。此府主藏六物之税。

天子之六工，曰土工、金工、石工、木工、兽工、草工，典制
六材。

〈陈注〉“《六材》者，六工之所用也。”以上旧说皆为《殷制》。